דיויד ביאלו: אז ויקטור, מה מעשיך לאחרונה?
ויקטור וסקונו: זאת היא קרקעית האוקינוס האטלנטי,
ואני מניח שקראתי יותר מדי ז'ול ורן כילד צעיר,
כך שבארבע השנים האחרונות הובלתי צוות שתכנן ובנה
את מה שהיום הוא כלי הצלילה המתקדם והעמוק ביותר בעולם,
ויש לי גם את היכולת לנווט אותו באופן אישי.
אז הנה אנחנו בדצמבר שנה שעברה.
בפעם הראשונה -- קרקעית האוקינוס האטלנטי.
ד"ב: ואף אחד לא ראה את זה לפני כן?
זה רק אתה. ו"ו: לא.
ובכן, עכשיו גם כולם.
ד"ב: מי עושה את זה?
כאילו --
ו"ו: ובכן, אני חושב שכולם כבר ראו את ההתפתחויות של עשר, חמש עשרה השנים האחרונות.
יש לך קבוצה של אנשים שיש להם את האמצעים לחקור את החלל החיצון,
כמו SpaceX או Blue Origin --
האנשים האלה --
ואנחנו הולכים לכיוון השני.
אז אנחנו נמצאים בעידן נפלא
של אנשים פרטיים שמשקיעים את המשאבים שלהם
לפיתוח טכנולוגיות שיכולות לקחת אותנו למקומות
שמעולם לא נחקרו לפני כן,
והאוקיאנוסים של העולם הם --
זה כמעט קלישאה לומר זאת, הם מהווים 70 אחוזים מכלל כדור הארץ,
ומתוך אלה, 95 אחוז לא נחקר.
אז מה שאנחנו מנסים לעשות במשלחת המחקר שלנו
הוא לבנות ולנסות את כלי הצלילה
שיכול להגיע לכל מקום על קרקעית כדור הארץ
לחקור את 60 האחוזים של כדור הארץ שעדיין לא נחקרו.
ד"ב: יש צורך בכלי די מגניב לעשות את זה, נכון?
ו"ו: נכון.
הכלי הוא הצוללת, "לימיטינג פקטור".
זהו כלי משוכלל ומתוחכם
שנתמך בעזרת סירת תמיכה, "פרשר דרופ".
יש לה בועה לזוג עשויה מטיטניום בעובי 90 מילימטר,
שמשמרת אטמוספירה אחת,
ויש לה את היכולת לצלול בתכיפות רבה
עד למעמקים העמוקים ביותר של האוקינוס.
ד"ב: אז היא כמו SpaceX של המחקר הימי?
ו"ו: כן, זה סוג של SpaceX של המחקר הימי;
אבל אני מנווט ברכב שלי.
(צחוק)
ד"ב: תיקח אתך את אילון [מאסק] או...?
ו"ו: כן, יכולתי לקחת איתי מישהו למטה.
אז, אילון, אם אתה מקשיב,
אני מוכן לתת לך לרכב בשלי אם תתן לי לרכב בשלך.
(צחוק)
ד"ב: אז ספר לנו איך זה נראה שם למטה.
אני מתכוון, אנחנו מדברים על מקום שהלחץ בו כל כך חזק
שזה כאילו שתשים את מגדל אייפל על הבוהן שלך.
ו"ו: זה יותר מזה,
זה לחץ של בערך 16,000 PSI.
אז העניין הוא שיש לנו את בועת הטיטאניום הזאת
שמאפשרת לנו לרדת למטה למעמקים עמוקים מאוד
ולעלות בתכיפות גבוהה.
דבר כזה לא נעשה מקודם.
ה"צ'לנג'ר דיפ" צללה פעמיים,
פעם אחת ב1960 ופעם אחת ב2012, ע"י ג'יימס קמרון,
והם צללו ועלו שוב ואלו היו כלים ניסויים.
זהו כלי הצלילה המסחרי הראשון
שיכול לעלות ולרדת אלפי פעמים יחד עם שני אנשים,
כולל חוקר.
אנחנו מאוד גאים בכך שהורדנו למטה
את האזרח הבריטי שעשה את הצלילה העמוקה בהיסטוריה
לפני שלושה שבועות בלבד, ד"ר אלן ג'יימיסון מאוניברסיטת ניוקאסל
שצלל אתנו בשבר ג'אווה.
ד"ב: אז אני מנחש שאין הרבה שמלחיץ אותך.
ו"ו: ובכן, זה ממש שונה מצלילה.
אם אתה קלסטרופובי אתה לא רוצה להיות על הצוללת.
אנחנו יורדים למרחק לא קטן
והמשימות בדרך כלל אורכות שמונה עד תשע שעות במרחב מאוד מוגבל.
זה מאוד שונה מהקריירה הקודמת שלי
שכללה טיפוס הרים במרחב הפתוח,
עם רוחות מנשבות וקור עצום.
זה ההפך הגמור, זה הרבה יותר טכני.
זה דורש הרבה יותר דיוק, בשימוש בכלים
ובפתרון בעיות שעלולות לקרות.
אבל אם משהו באמת משתבש בכלי הצלילה,
אתה לא תדע את זה.
(צחוק)
ד"ב: אז מה שאתה אומר זה שאתה מפחד מנזילות.
ו"ו: נזילות הן לא דבר טוב, אבל אם קורה שיש נזילה
זה לא כזה נורא כי אם זה באמת היה נורא
לא היית יודע מזה, שוב, אבל--
אתה יודע, אש בקפסולה, זה גם לא דבר טוב,
אבל זה בעצם כלי צלילה מאוד בטוח.
אני אוהב לומר שאני לא סומך על הרבה דברים בחיים
אבל אני סומך על טיטאניום, אני סומך על מתמטיקה
ואני סומך על ניתוח אלמנטים סופיים
באמצעותו אתה מפענח
האם דברים כאלה יכולים לשרוד
בלחצים ובתנאים הקיצוניים האלה.
ד"ב: והבועה הזאת היא ממוכנת באופן מלא, נכון?
היא כלי ממש ייחודי.
ו"ו: זה היה הטריק האמיתי --
לבנות בועת טיטאניום
שתהיה בדיוק של אחוז אחד של המכונה.
טיטטניום היא מתכת קשה מאוד לעבוד איתה
והרבה אנשים לא הצליחו לפענח אותה,
אבל לנו היה מזל רב,
הצוות המדהים שלנו הצליח ליצור בועה כמעט מושלמת.
כשאתה מציב משהו תחת לחץ
זאת הצורה הגיאומטרית החזקה ביותר שאפשר לקבל.
כשאני נמצא בכלי הצלילה והאשנב נסגר,
אני בטוח שאני הולך לצלול למטה ולעלות שוב למעלה.
ד"ב: וזה מה שאתה בודק פעמיים --
שהאשנב סגור?
ו"ו: ישנם רק שני חוקים בצלילה בצוללת.
אלף, לסגור את האשנב היטב.
בית, לחזור על חוק אלף.
ד"ב: אז, עשיתם את האוקיאנוס האטלנטי,
את האוקינוס הדרומי.
ו"ו: אף אחד מעולם לא צלל באוקינוס הדרומי לפני כן,
אני יודע למה.
זה ממש ממש מסוכן.
מזג האוויר נורא,
המילה "התנגשות" עולה במוחי.
אבל צללנו שם, כן.
אני שמח שזה עבר -- ד"ב: כן --
ו"ו: תודה רבה.
(מחיאות כפיים)
ד"ב: זה כאילו שטסתם דרכו.
ועכשיו האוקינוס ההודי, כפי שקלי הזכירה.
ו"ו: כן, זה היה לפני שלושה שבועות.
היה לנו מזל רב והצלחנו לפתור תעלומה.
אם מישהו היה שואל אותי לפני שלושה שבועות,
"מהי הנקודה העמוקה ביותר באוקינוס ההודי?" --
אף אחד לא ידע באמת.
היו שני מועמדים,
אחד סמוך למערב אוסטרליה ואחד בשבר ג'אווה.
יש לנו סירה מדהימה עם סונאר מעולה.
מיפינו את שני המועמדים.
שלחנו גשושיות לקרקעית כל אחד מהם ואישרנו.
למעשה זה נמצא בחלק המרכזי של שבר ג'אווה,
שאף אחד לא צפה את זה.
למעשה, בכל פעם שאנחנו מסיימים את אחת הצלילות הגדולות שלנו,
אנחנו צריכים לרוץ לויקיפדיה ולעדכן דברים
כי זה ממש לא נכון.
(צחוק)
ד"ב: אז זה בטח לוקח יותר זמן להגיע למטה
מאשר הזמן עצמו שאתה מבלה על הקרקעית?
ו"ו: לא, אנחנו בעצם מבלים די הרבה זמן.
יש לי אספקת חמצן לארבעה ימים על הכלי.
אם אני צולל במשך ארבעה ימים,
משהו כל כך השתבש שאני בטח כבר לא אשתמש בחמצן,
אבל זה לוקח בערך שלוש שעות להגיע לחלק העמוק ביותר של האוקינוס
ואז אנחנו יכולים לבלות בדרך כלל שלוש או ארבע שעות
ואז שלוש שעות נוספות לעלות.
אז לא כדאי להישאר בכלי יותר מ 10 או 11 שעות.
זה נהיה קצת צפוף שם.
ד"ב: אז קרקעית האוקינוס ההודי.
וזה משהו שאף אחד חוץ ממך לא ראה לפני כן --
ו"ו: אלה בעצם תמונות מאחד מרובוטי הגשושיות שלנו.
בצד ימין למטה אפשר לראות את דג ה-Robust Assfish --
זה באמת השם שלו.
(צחוק)
אבל אתם יכולים לראות בצד שמאל, יצור שמעולם לא נראה מקודם.
זאת הי מדוזת מעמקים שנקראת stalked ascidian
ואף אחד מהם מעולם נראה כך מקודם.
אפשר לראות שצמוד לאחד הזרועות ולד קטן,
והיא פשוט שטה לה לידינו באופן יפה.
בכל צלילה שצללנו,
למרות שאנחנו נמצאים שם למטה רק כמה שעות,
מצאנו שלוש או ארבע זנים חדשים
כי אלה הם מקומות שהיו מבודדים במשך מליארדי שנים
ואף בן אנוש לא ירד לשם למטה לצלם אותם
או לקחת דוגמיות.
זה דבר מדהים עבורנו --
(מחיאות כפיים)
אז מה שאנחנו מקווים הוא --
המטרה העיקרית של המשימה שלנו היא לבנות את הכלי הזה.
הכלי הזה הוא דלת,
כי בעזרת הדלת הזאת,
נהיה מסוגלים פוטנציאלית לעשות עוד כאלה
ולקחת חוקרים למטה לעשות אלפי צלילות,
לפתוח את הדלת הזאת למחקר
ולמצוא דברים שאפילו לא ידענו שהיו קיימים.
ד"ב: בעצם יותר אנשים היו בחלל מאשר על קרקעית האוקינוס.
אתה אחד מתוך שלושה.
אתה הולך להגדיל את המספר הזה, אתה הולך למסור את זה.
ו"ו: כן, שלושה אנשים צללו לקרקעית האוקינוס השקט.
צוללת הטריסטה האמריקאית עליה היו שני אנשים.
ג'יימס קמרון ב 2012 ב"דיפ סי צ'לנג'ר" שלו --
תודה רבה, ג'ים, צוללת מעולה.
כאן יש לנו טכנולוגיה מדור שלישי.
אנחנו לא רק הולכים לנסות לצלול, בעוד שבועיים,
אלא אנחנו הולכים לנסות לעשות את זה מספר פעמים,
דבר שעוד לא נעשה לפני כן.
אם אנחנו יכולים לעשות את זה, נצליח להוכיח את הטכנולוגיה
והדלת הזאת לא רק שתיפתח, היא תישאר פתוחה.
(מחיאות כפיים)
ד"ב: מעולה, בהצלחה.
ו"ו: תודה רבה. ד"ב: תודה רבה.
ו"ו: תודה רבה לכולכם.
(מחיאות כפיים)